ai4bharat/Pralekha huggingface dataset:
উপ-রাষ্ট্রপতিরসচিবালয়
উপ-রাষ্ট্রপতি এবং রাজ্যসভার চেয়ারম্যান দেশের সাংস্কৃতিক, ভাষাগত এবং ভাবগত একতা দৃঢ় করতে ভারতীয় ভাষাগুলির মধ্যে নিয়মিত আলোচনা এবং ভাবনার আদান-প্রদানের ডাক দিলেন
নয়াদিল্লি, ৩ অক্টোবর, ২০১৯
ভারতের উপ-রাষ্ট্রপতি এবং রাজ্যসভার চেয়ারম্যান শ্রী এম ভেঙ্কাইয়া নায়ডু দেশের সাংস্কৃতিক, ভাষাগত এবং ভাবনার একতা দৃঢ় করতে ভারতীয় ভাষাগুলির মধ্যে নিয়মিত আলোচনা এবং ভাবনার আদান-প্রদানের ডাক দিলেন।
হায়দরাবাদে আজ রাজ্যসভার হিন্দি সলাহ্কার সমিতির অষ্টম বৈঠকে ভাষণ দিতে গিয়ে শ্রী নায়ডু বলেন, ভাষাগুলির সংরক্ষণ এবং রক্ষায় সর্বোত্তম উপায় হচ্ছে সেগুলির নিয়মিত চর্চা। তিনি হিন্দি সহ সব ভাষা প্রসারে পদক্ষেপ নেওয়ার ডাক দেন। তিনি বলেন, প্রত্যেককেই তার মাতৃভাষাকে পূর্ণ সম্মান জানাতে হবে।
তিনি বলেন, অনেকগুলি ভাষা জানা একটি সুবিধা, বিশেষ করে ভারতের মতো দেশ যেখানে ভাষাগত নানা বৈচিত্র্য আছে। উপ-রাষ্ট্রপতি জোর দিয়ে বলেন, কোন ভাষা চাপিয়ে দেওয়া উচিৎ নয়, কোন ভাষার বিরোধিতা করাও উচিৎ নয়।
হায়দরাবাদকে সংস্কৃতি এবং ভাষার সঙ্গম হিসেবে বর্ণনা করে শ্রী নায়ডু বলেন, এই শহর তেলুগুর পাশাপাশি হিন্দি, উর্দুর প্রসার ও প্রচারে গুরুত্বপূর্ণ ভূমিকা নিতে পারে। তিনি এও বলেন, শ্রী ত্রিলোক চন্দ্র শাস্ত্রী, পণ্ডিত কৃষ্ণ দত্ত, পণ্ডিত বিনায়ক রাও বিদ্যালঙ্কার, শ্রী বদ্রী বিশাল পিট্টি এবং অন্য বিদ্বৎজনেরা এই অঞ্চলে হিন্দির প্রসারে প্রশংসার যোগ্য অবদান রেখেছেন।
দেশে হিন্দির মতো ভাষা যা এক বিশাল সংখ্যায় মানুষ ব্যবহার করে তার গুরুত্ব প্রসঙ্গে উপ-রাষ্ট্রপতি বলেন, রাজ্যসভার হিন্দি সলাহ্কার সমিতির প্রধান উদ্দেশ্য সংসদের উচ্চকক্ষে প্রতিদিনের কার্যপরিচালনায় হিন্দি ব্যবহারের প্রসার ঘটানো।
উপ-রাষ্ট্রপতি আরও বলেন, সাংসদদের সুবিধার জন্য বিশেষ করে অ-হিন্দিভাষী সাংসদদের জন্য সরল হিন্দি শব্দের একটি অভিধান বা হ্যান্ডবুক প্রকাশ করা উচিৎ। ডিপার্টমেন্ট অফ অফিশিয়াল ল্যাঙ্গুয়েজকে সরলীকৃত হিন্দি শব্দের ব্যবহার বিষয়ে সাংসদদের জন্য কর্মশালার আয়োজন করার নির্দেশ দেন।
রাজ্যসভার চেয়ারম্যানের দায়িত্বভার গ্রহণ করার পরেই শ্রী নায়ডু বলেছিলেন, বছরে অন্তত দু’বার সমিতির বৈঠক ডাকা উচিৎ এবং তার মধ্যে একটি বৈঠক হওয়া উচিৎ অ-হিন্দিভাষী অঞ্চলে। আজকের হায়দরাবাদের বৈঠক এই পর্যায়ের প্রথম বৈঠক।
উপ-রাষ্ট্রপতির আশা, হায়দরাবাদের রাজভাষা সমিতির এই বৈঠকের ফলে দক্ষিণ ভারত এবং দেশের অন্যান্য রাজ্যে হিন্দি ব্যবহারের প্রসারে তা সাহায্য করবে এবং বিভিন্ন ভাষার মধ্যে আলাপ-আলোচনা বৃদ্ধিতে সহায়তা করবে। এর ফলে শব্দভাণ্ডার ও সাহিত্য সমৃদ্ধ হবে।
হিন্দি প্রসারে জাতির জনক মহাত্মা গান্ধীর অনুপ্রেরণার উল্লেখ করে উপ-রাষ্ট্রপতি বলেন, গান্ধীজি ১৯১৮ সালে মাদ্রাজে দক্ষিণ ভারত হিন্দি প্রচার সভা স্থাপন করেছিলেন। তাঁরই অনুপ্রেরণায় ১৯৩৫ সালে হিন্দি প্রচার সভা হায়দরাবাদে স্থাপিত হয়।
রাজ্যসভার ডেপুটি চেয়ারম্যান শ্রী হরিবংশ, সাংসদ শ্রী কে কেশব রাও, শ্রী সত্যনারায়ণ জাটিয়া, অধ্যাপক মনোজ ঝা, শ্রী রবিপ্রকাশ ভার্মা, শ্রী হোসেন দালওয়াই, রাজ্যসভার সেক্রেটারি জেনারেল শ্রী দেশ দীপক ভার্মা এবং হিন্দি সলাহ্কার সমিতির সদস্যরা এই অনুষ্ঠানে উপস্থিত ছিলেন।
এর আগে উপ-রাষ্ট্রপতি সমিতির সদস্যদের প্রাতরাশে আপ্যায়ন করেন। প্রাতরাশে অন্য যাঁরা যোগ দেন তাঁদের মধ্যে ছিলেন স্বরাষ্ট্র প্রতিমন্ত্রী শ্রী জি কিষাণ রেড্ডি এবং রাজ্যসভার সদস্য শ্রী ওয়াই এস চৌধুরি ও শ্রী সন্তোষ কুমার।
CG/AP/DM
(Visitor Counter : 70
অসামরিকবিমানপরিবহণমন্ত্রক
দৃষ্টিগোচর অঞ্চলের বাইরে পরীক্ষামূলকভাবে দ্রোণ ওড়ানোর ক্ষেত্রে ছাড়
নয়াদিল্লী, ৫ মে, ২০২১
অসামরিক বিমান চলাচল মন্ত্রক দৃষ্টিগোচর অঞ্চলের বাইরে পরীক্ষামূলকভাবে দ্রোণ ওড়ানোর জন্য ২০টি সংস্থাকে আনম্যানড এয়ার ক্র্যাফ্ট সিস্টেম রুলস ২০২১  নিয়মের থেকে শর্ত সাপেক্ষে ছাড় দিয়েছে। দৃষ্টিগোচর অঞ্চলের বাইরে মনুষ্য বিহীন উড়ানের জন্য প্রাথমিকভাবে এই ছাড় দেওয়ার ফলে বিভিন্ন উন্নয়নমূলক কাজে সুবিধা হবে।
দৃষ্টিগোচর অঞ্চলের বাইরে এ ধরণের পরীক্ষা-নিরীক্ষার ফলে ভবিষ্যতে দ্রোণ নির্মাণে এবং দ্রোণের মাধ্যমে গুরুত্বপূর্ণ পরীক্ষা-নিরীক্ষা করতে নিয়মাবলী তৈরিতে সুবিধা হবে।
কেন্দ্র দৃষ্টিগোচর অঞ্চলের বাইরে দ্রোণের এ ধরণের পরীক্ষা-নিরীক্ষার জন্য ইচ্ছাপত্র আহ্বান করেছে। অসামরিক বিমান চলাচল নির্দেশালয় জানিয়েছে এ বিষয়ে একটি বিশেষজ্ঞ কমিটির কাছে ৩৪টি ইচ্ছাপত্র জমা পরেছে। সেখান থেকে ২০টি সংস্থাকে পরীক্ষামূলক উড়ানের জন্য বাছাই করা হয়েছে।
কমিটি প্রয়োজনে নীতি-নির্দেশিকায় বিশেষ ছাড় দিতে পারে। শর্ত সাপেক্ষে এই ছাড় এক বছরের জন্য বৈধ থাকবে। এই পরীক্ষামূলক দ্রোণ উৎক্ষেপনে যেসমস্ত সংস্থাগুলিকে বাছাই করা হয়েছে সেগুলি হল :
১. এয়ারোস্পেস ইন্ডাস্ট্রি ডেভেলপমেন্ট অ্যাসোসিয়েশন অফ তামিলনাড়ু
২. এএনআরএ কনসোর্টিয়াম এ
৩. এএনআরএ কনসোর্টিয়াম বি
৪. অ্যাসটেরিয়া এয়ারোস্পেস প্রাইভেট লিমিটেড
৫. অটো মাইক্রো ইউএএস অ্যারোটেক প্রাইভেট লিমিটেড
৬. সেন্টিলিয়ন নেটওয়ার্কস প্রাইভেট লিমিটেড
৭. ক্লিয়ার স্কাই ফ্লাইট কনসর্টিয়াম
৮. দক্ষ আনম্যান্ড সিস্টেম প্রাইভেট লিমিটেড
৯. দুনজো এয়ার কনসোর্টিয়াম
১০. মরুৎ ড্রোন টেক প্রাইভেট লিমিটেড
১১. সাগর ডিফেন্স ইঞ্জিনিয়ারিং প্রাইভেট লিমিটেড
১২. সৌবিকা কনসোর্টিয়াম
১৩. স্কাইলার্ক ড্রোন অ্যান্ড সুইগি
১৪. শপএক্স অমনি প্রেজেন্ট কনসোর্টিয়াম
১৫. স্পাইস জেট লিমিটেড
১৬. টেরাড্রোন কনসোর্টিয়াম
১৭. দ্য কনসোর্টিয়াম
১৮. থ্রটল এয়ারোস্পেস প্রাইভেট লিমিটেড
১৯. ভ্যালু থ্রু আইটি সলিউশনস প্রাইভেট লিমিটেড
২০. ভার্জিনিয়া টেক ইন্ডিয়া
এ বিষয়ে বিস্তারিত জানান জন্য নিচের লিঙ্কে ক্লিক করুন
https://static.pib.gov.in/WriteReadData/specificdocs/documents/2021/may/doc20215501.pdf
SC/CB /NS
(Visitor Counter : 209
শিল্পওবাণিজ্যমন্ত্রক
বিশ্ব বাণিজ্য সংগঠনে  ভারতের সপ্তম বাণিজ্য নীতি নিয়ে পর্যালোচনা বৈঠক শুরু
নয়াদিল্লি, ০৭ জানুয়ারি, ২০২১
জেনেভাতে বিশ্ব বাণিজ্য সংগঠনে বুধবার থেকে ভারতের সপ্তম বাণিজ্য নীতি নিয়ে পর্যালোচনা বৈঠক শুরু হয়েছে। সংগঠনের নজরদারিমূলক কাজকর্মের প্রেক্ষিতে এ ধরনের পর্যালোচনা বৈঠকের অত্যন্ত তাৎপর্য রয়েছে। সংগঠনের সদস্য দেশগুলির জাতীয় বাণিজ্যিক নীতির এক সুসংবদ্ধ আগাগোড়া পর্যালোচনার এক আন্তর্জাতিক মঞ্চ বিশ্ব বাণিজ্য সংগঠন। ভারতের বাণিজ্য নীতি নিয়ে শেষ পর্যালোচনা বৈঠক ২০১৫’তে অনুষ্ঠিত হয়।
বিশ্ব বাণিজ্য সংগঠনে ভারতের এবারের বাণিজ্য নীতি নিয়ে পর্যালোচনা বৈঠকে আধিকারিক পর্যায়ের প্রতিনিধিত্ব করছেন বাণিজ্য সচিব ডঃ অনুপ ওয়াধাওয়ান। পর্যালোচনা বৈঠকের প্রারম্ভে সংগঠনের সদস্যদের উদ্দেশে বাণিজ্য সচিব জোর দিয়ে বলেন, এমন সময় এই পর্যালোচনা বৈঠক অনুষ্ঠিত হচ্ছে, যখন সমগ্র বিশ্ব অভাবনীয় স্বাস্থ্য ও আর্থিক সঙ্কটের মুখোমুখী। স্বাস্থ্য ও আর্থিক ক্ষেত্রে কোভিড-১৯ মহামারীর দরুণ উদ্ভূত চ্যালেঞ্জগুলি মোকাবিলায় ভারতের নিবিড় প্রয়াসগুলির কথা উল্লেখ করে বাণিজ্য সচিব বলেন, এই সঙ্কট মোকাবিলায় ভারত সরকার আত্মনির্ভর ভারত কর্মসূচি গ্রহণ করেছে।
ডঃ ওয়াধাওয়ান সকলের জন্য সুলভে টিকা এবং কোভিড চিকিৎসা প্রদানের বিষয়ে ভারতের অঙ্গীকারের কথা পুনরায় উল্লেখ করে বলেন, বহুপাক্ষিক বাণিজ্যিক ব্যবস্থা সুলভে এ ধরনের পরিষেবা পৌঁছে দিতে গুরুত্বপূর্ণ ভূমিকা পালন করতে পারে। তিনি আরও বলেন, কোভিড-১৯ মহামারীর প্রভাব অনতিবিলম্বে মোকাবিলায় ভারত বিশ্ব বাণিজ্য সংগঠনে এক স্বল্প মেয়াদী প্যাকেজের ব্যাপারে জোরালো সওয়াল করেছে। ভারতের পক্ষ থেকে বিশ্ব বাণিজ্য সংগঠনে উৎপাদনশীলতা বাড়ানোর পাশাপাশি, কোভিড-১৯ এ আধুনিক চিকিৎসা পদ্ধতি, নমুনা পরীক্ষা এবং সুলভে টিকার সময় মতো যোগানের ব্যাপারে গুরুত্ব দেওয়া হয়েছে।
বাণিজ্য সচিব জোর দিয়ে বলেন, বিশ্ব বাণিজ্য সংগঠনে গত ৫ বছরে ভারতের সর্বশেষ বাণিজ্য নীতি পর্যালোচনার সময় থেকে সরকার বাণিজ্যিক ক্ষেত্রে সংস্কারে এবং অনুকূল অর্থ ব্যবস্থার প্রসারে নিরন্তর কাজ করেছে, যাতে ১০০ কোটিরও বেশি ভারতীয়র আর্থ-সামাজিক প্রত্যাশা পূরণ করা যায়। এই লক্ষ্যে ভারত সরকার পণ্য ও পরিষেবা কর , ঋণ পরিশোধে ক্ষমতা ও দেউলিয়া বিধি, শ্রম ক্ষেত্রে ঐতিহাসিক সংস্কার, বিনিয়োগ-বান্ধব প্রত্যক্ষ বিদেশি লগ্নি নীতি, মেক ইন ইন্ডিয়া কর্মসূচি, ডিজিটাল ইন্ডিয়া, স্টার্ট আপ ইন্ডিয়া এবং স্কিল ইন্ডিয়ার মতো একাধিক কর্মসূচি চালু করেছে। এই কর্মসূচিগুলি চালু করার উদ্দেশ্যই হ’ল আর্থিক ও বাণিজ্যিক ক্ষেত্রে এক অনুকূল বাতাবরণ গড়ে তোলা। সরকারের এই পদক্ষেপগুলির ফলেই বিশ্ব ব্যাঙ্কের সহজে ব্যবসা-বাণিজ্যের অনুকূল পরিবেশ সংক্রান্ত ক্রমতালিকায় ভারত ২০১৫’র ১৪২তম স্থান থেকে ২০১৯ সালে ৬৩তম স্থানে উঠে এসেছে। একই সঙ্গে, করোনা মহামারীর মতো কঠিন সময়কে সুযোগে পরিণত করে বার্ষিক-ভিত্তিতে প্রত্যক্ষ বিদেশি বিনিয়োগ প্রবাহের পরিমাণ ১০ শতাংশের বেশি হারে বেড়ে ২০২০-২১ এর প্রথম ছ’মাসে ৪০ বিলিয়ন মার্কিন ডলারে পৌঁছেছে। এক পরিসংখ্যান দিয়ে বাণিজ্য সচিব জানান, ২০১৯-২০’তে ভারতে প্রত্যক্ষ বিদেশি বিনিয়োগ প্রবাহের পরিমাণ ছিল ৭৪.৩৯ বিলিয়ন মার্কিন ডলার।
বাণিজ্যিক নীতি নিয়ে এই পর্যালোচনা বৈঠক আগামীকাল পর্যন্ত চলবে। পর্যালোচনা বৈঠকে সংগঠনের সদস্যরা ভারতের বাণিজ্যিক ও আর্থিক নীতিগুলি নিয়ে আরও আলাপ-আলোচনা করবেন।
কেন্দ্রীয়মন্ত্রিসভা
‘ভারতীয় পেট্রোলিয়াম ও বিস্ফোরক সুরক্ষা সেবা’ নামে গ্রুপ ‘এ’ পর্যায়ের এক ক্যাডার সার্ভিস চালু করা হবে : সিদ্ধান্ত কেন্দ্রীয় মন্ত্রিসভার
নয়াদিল্লি, ২ মে, ২০১৮
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার এক বৈঠকে আজ ‘ভারতীয় পেট্রোলিয়াম ও বিস্ফোরক সুরক্ষা সেবা’ নামে গ্রুপ ‘এ’ পর্যায়ের এক ক্যাডার সৃষ্টির প্রস্তাব অনুমোদিত হল। পেট্রোলিয়াম অ্যান্ড সেফটি অর্গানাইজেশন -এর টেকনিক্যাল পর্যায়ের আধিকারিকদের জন্যএই নতুন ক্যাডার সৃষ্টির পাশাপাশি, ক্যাডার রিভিউ-এর প্রস্তাবেও আজ সায় দেয় কেন্দ্রীয় মন্ত্রিসভা।
কেন্দ্রীয় মন্ত্রিসভার এই সিদ্ধান্ত গ্রহণের পরিপ্রেক্ষিতে সংস্থার কর্মক্ষমতা এবং কর্মী ও আধিকারিকদের দক্ষতা বিশেষভাবে বৃদ্ধি পাবে বলে আশা করা হচ্ছে। সেইসঙ্গে, গ্রুপ ‘এ’ পর্যায়ের আধিকারিকদের পদোন্নতির সুযোগ সম্প্রসারণের সম্ভাবনাও বৃদ্ধি পাবে।
CG/SKD/DM/…
(Visitor Counter : 78
স্বাস্থ্যওপরিবারকল্যাণমন্ত্রক
আয়ুষ্মান ভারত-প্রধানমন্ত্রী জন আরোগ্য যোজনার আওতায় চিকিৎসার খরচ
নয়াদিল্লি, ২৯ নভেম্বর, ২০১৯
আয়ুষ্মান ভারত-প্রধানমন্ত্রী জন আরোগ্য যোজনার  আওতায় ১,৯৯৩টি হেল্থ বেনিফিট প্যাকেজ রয়েছে। প্রতিটি প্যাকেজের হার সুনির্দিষ্ট করা হয়েছে। সরকারি ও নথিভুক্ত বেসরকারি হাসপাতালগুলিতে সাধারণ মানুষের চিকিৎসার জন্য এই প্যাকেজগুলির খরচ অভিন্ন। নির্দিষ্ট প্যাকেজের নির্ধারিত হার অনুযায়ী হাসপাতালগুলিকে তাদের প্রাপ্য মিটিয়ে দেওয়া হয়।
এই যোজনার অপব্যবহার রুখতে একাধিক ব্যবস্থা গ্রহণ করা হয়েছে। এর মধ্যে রয়েছে – যোজনার আওতায় রোগী ভর্তির ক্ষেত্রে রাজ্য হেল্থ এজেন্সিগুলি থেকে আগাম অনুমোদন নেওয়া প্রয়োজন। যোজনা শুরুর সময় থেকে জালিয়াতি রোধে সুসংবদ্ধ নীতি-নির্দেশিকা জারি করা হয়েছে। রাজ্যগুলিকে নিয়মিতভাবে জালিয়াতি রোধ, জালিয়াতি চিহ্নিতকরণ ও জালিয়াতির হদিশ পেতে প্রয়োজনীয় পরামর্শ দেওয়া হয়। জালিয়াতি রুখতে সরকারি হাসপাতালগুলিতে সমস্ত প্যাকেজের সুযোগ-সুবিধা রোগীদের কাছে পৌঁছে দিতে আগাম নথিপত্র চেয়ে পাঠানো হয়। সমগ্র যোজনার ওপর নজরদারি চালাতে জাতীয় স্তরে জালিয়াতি দমন ইউনিট গঠন করা হয়েছে। রাজ্যস্তরে গঠিত এ ধরনের ইউনিটগুলি জাতীয় ইউনিটকে সাহায্য করে থাকে।
এছাড়াও, এবি-পিএমজেএওয়াই-এর অপব্যবহার রুখতে রিয়েল টাইম ড্যাশবোর্ডের মাধ্যমে তথ্যের নিয়মিত বিশ্লেষণ ও নজরদারি চালানো হয়। সম্ভাব্য অভিযোগগুলির ক্ষেত্রে জালিয়াতি দমনে একাধিক ব্যবস্থা গ্রহণ করা হয় এবং প্রয়োজনে তদন্তের জন্য রাজ্য এজেন্সিগুলির সঙ্গে তথ্য আদানপ্রদান করা হয়। হাসপাতালগুলির রাজ্য জালিয়াতি দমন ইউনিটগুলির সঙ্গে নিয়মিত ভিত্তিতে যৌথভাবে মেডিকেল অডিট করা হয়। অভিযোগের দ্রুত নিষ্পত্তির জন্য মোবাইল ফিল্ড ইনভেস্টিগেশন অ্যাপ চালু করা হয়েছে। রাজ্যস্তরের কর্মীদের দক্ষতা বাড়ানোর উদ্যোগ নেওয়া হয় যাতে তাঁরা জালিয়াতি দমনের বিষয়গুলি যথাযথভাবে বিশ্লেষণ করে দেখতে পারেন।
লোকসভায় আজ এক প্রশ্নের লিখিত জবাবে কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে এই তথ্য জানিয়েছেন।
CG/BD/DM
(Visitor Counter : 77
প্রতিরক্ষামন্ত্রক
পশ্চিমবঙ্গ সহ ১২টি রাজ্য ও কেন্দ্রশাসিত অঞ্চলে সীমান্ত লাগোয়া ৭৫টি সড়ক সংলগ্ন স্থানে ‘বিআরও ক্যাফে’ খোলায় প্রতিরক্ষা মন্ত্রকের অনুমোদন
নয়াদিল্লি, ২২ জুন, ২০২২
সীমান্ত সড়ক সংস্থা -র বিভিন্ন সড়কের ৭৫টি জায়গায় ‘বিআরও ক্যাফে’ খোলায় প্রতিরক্ষা মন্ত্রক অনুমোদন দিয়েছে। ১২টি রাজ্য ও কেন্দ্রশাসিত অঞ্চলে বিআরও-র সড়ক সংলগ্ন এলাকায় এই ক্যাফেগুলি গড়ে তোলা হবে। সড়ক সংলগ্ন এ ধরনের ক্যাফে গড়ে তোলার উদ্দেশ্যই হল স্থানীয় মানুষের কর্মসংস্থান তৈরির পাশাপাশি সীমান্ত এলাকায় আর্থিক কর্মকাণ্ড বৃদ্ধি এবং পর্যটকদের জন্য ন্যূনতম সুযোগ-সুবিধা গড়ে তোলা।
সীমান্ত এলাকার প্রত্যন্ত অঞ্চলেও সীমান্ত সড়ক সংস্থা যোগাযোগ গড়ে তুলেছে। এর ফলে রণকৌশলগত চাহিদা পূরণ করা যেমন সম্ভব হচ্ছে, তেমনই দেশের উত্তর-পূর্বাঞ্চলীয় সীমান্ত এলাকার আর্থ-সামাজিক উন্নয়নেও সড়কগুলি বড় ভূমিকা নিয়েছে। অন্যদিকে এ ধরনের সড়ক অপরূপ প্রাকৃতিক শোভায় সমৃদ্ধ এলাকাগুলিতে পর্যটকদের সংখ্যা বাড়াতে সাহায্য করেছে। চরম প্রতিকূল ভৌগোলিক পরিবেশ ও প্রত্যন্ত এলাকায় গড়ে ওঠা এ ধরনের সড়কগুলি পর্যটকদের মসৃণ যাতায়াতের ক্ষেত্রেও বড় ভূমিকা নিয়েছে।
বিভিন্ন এজেন্সির সঙ্গে সরকারি-বেসরকারি অংশীদারিত্বের ভিত্তিতে সড়ক লাগোয়া সুযোগ-সুবিধার কেন্দ্র হিসেবে ‘বিআরও ক্যাফে’গুলি গড়ে তোলা ও তা চালু করা হবে। লাইসেন্সের ভিত্তিতে এজেন্সিগুলিকে এই দায়িত্ব দেওয়া হবে। তবে, বিআরও-র নীতি-নির্দেশিকা অনুযায়ী ক্যাফেগুলির নকশা চূড়ান্ত করা, সেগুলি গড়ে তোলা ও পরিচালনা করা হবে। এই ক্যাফেগুলিতে দু’চাকা ও চার চাকার মোটরগাড়ি পার্কিং, ফুড প্লাজা / রেস্তোঁরা, এমনকি পুরুষ, মহিলা ও বিশেষভাবে সক্ষম ব্যক্তিদের জন্য পৃথক বিশ্রাম কক্ষ এবং প্রাথমিক সেবা-শুশ্রূষার ব্যবস্থা থাকছে। প্রতিযোগিতামূলক পদ্ধতির ভিত্তিতে লাইসেন্স প্রাপকদের নির্বাচন করা হবে।
সীমান্ত সড়ক সংলগ্ন এ ধরনের ‘বিআরও ক্যাফে’গুলি ১৫ বছরের চুক্তির ভিত্তিতে চালু হবে। পরবর্তী সময়ে মেয়াদ আরও পাঁচ বছর বাড়ানো হতে পারে। মন্ত্রক যে ১২টি রাজ্য ও কেন্দ্রশাসিত অঞ্চলে সীমান্ত সড়ক সংলগ্ন ‘বিআরও ক্যাফে’ গড়ে তোলার অনুমতি দিয়েছে তার মধ্যে পশ্চিমবঙ্গও রয়েছে। দার্জিলিং জেলার মেল্লি-তে ‘বিআরও ক্যাফে’ গড়ে তোলা হবে।
PG/BD/DM/
(Visitor Counter : 115
স্বাস্থ্যওপরিবারকল্যাণমন্ত্রক
সিজিএইচএস-এর পদ্ধতির সরলীকরণ
নয়াদিল্লি, ১৯ জুলাই, ২০১৯
সেন্ট্রাল গভর্নমেন্ট হেল্থ স্কিম  চিকিৎসাকেন্দ্রগুলি থেকে প্রাথমিক স্বাস্থ্য পরিষেবা পাওয়া যায়। এই প্রকল্পের অধীনে সুবিধাভোগীরা সিজিএইচএস-এর তালিকাভুক্ত সরকারি ও বেসরকারি হাসপাতালগুলির বিশেষজ্ঞ চিকিৎসকদের কাছে প্রয়োজনে চিকিৎসা পেতে পারেন। আপৎকালীন পরিস্থিতিতে সিজিএইচএস স্বাস্থ্যকেন্দ্র থেকে কোন সুপারিশ ছাড়াই এই ধরনের চিকিৎসা বা রোগ নির্ণয়ের পরীক্ষানিরীক্ষা করা যায়। তবে, স্বাভাবিক পরিস্থিতিতে এবং যে সমস্ত রোগের চিকিৎসা অথবা পরীক্ষা তালিকাভুক্ত নয়, সেগুলির ক্ষেত্রে সিজিএইচএস স্বাস্থ্যকেন্দ্র থেকে সুপারিশের প্রয়োজন হয়।
সিজিএইচএস-এর যেসব সুবিধাভোগীর বয়স ৭৫ বছর কিংবা তার বেশি, তাঁদের তালিকাভুক্ত হাসপাতালগুলির বিশেষজ্ঞ চিকিৎসকদের থেকে পরামর্শ পাওয়ার জন্য কোন সুপারিশের প্রয়োজন নেই। স্বাভাবিক পরিস্থিতিতে এবং যে সমস্ত রোগের চিকিৎসা অথবা পরীক্ষা তালিকাভুক্ত নয়, সেগুলির ক্ষেত্রেই সুপারিশের প্রয়োজন।
এই সুপারিশ গ্রহণের জন্য প্রয়োজনীয় নীতি-নির্দেশিকা ২০১৮ সালের ১০ই ডিসেম্বরের বিজ্ঞপ্তি অনুযায়ী মেনে চলা হয়। এই বিজ্ঞপ্তি মোতাবেক একই হাসপাতালে ৩০ দিনের মধ্যে সর্বোচ্চ তিনবার পরামর্শ নেওয়া যাবে। প্রতিবার হাসপাতালে চিকিৎসার জন্য সর্বোচ্চ তিনজন বিশেষজ্ঞ চিকিৎসকের পরামর্শ নেওয়া যাবে।
সিজিএইচএস-এর সুপারিশ ছাড়াই আপৎকালীন পরিস্থিতিতে তালিকাভুক্ত বেসরকারি হাসপাতালের বিশেষজ্ঞ চিকিৎসকদের পরামর্শ অনুযায়ী রোগ নির্ণয় সংক্রান্ত পরীক্ষানিরীক্ষা করা যাবে।
লোকসভায় এক প্রশ্নের লিখিত জবাবে এ তথ্য জানান স্বাস্থ্য ও পরিবারকল্যাণ মন্ত্রকের প্রতিমন্ত্রী শ্রী অশ্বিনী কুমার চৌবে।
CG/CB/DM
(Visitor Counter : 96
প্রধানমন্ত্রীরদপ্তর
থিরুভাল্লুভর দিবসে মহান থিরুভাল্লুভরের প্রতি শ্রদ্ধাঞ্জলি অর্পণ করলেন প্রধানমন্ত্রী
নয়াদিল্লি, ১৫ জানুয়ারি, ২০২২
প্রধানমন্ত্রী শ্রী নরেন্দ্র মোদী থিরুভাল্লুভর দিবসে মহান থিরুভাল্লুভরের প্রতি শ্রদ্ধাজ্ঞাপন করেছেন।
এক ট্যুইটে প্রধানমন্ত্রী বলেছেন, “থিরুভাল্লুভর দিবসে মহান থিরুভাল্লুভরকে শ্রদ্ধা জানাই। তাঁর আদর্শ অত্যন্ত অর্থবহ এবং আজও সমান প্রাসঙ্গিক। তাঁর আদর্শে একদিকে যেমন বিবিধতাপূর্ণ বৈশিষ্ট্য রয়েছে, অন্যদিকে তেমনই বিচক্ষণতার বিরল দৃষ্টান্তও বহন করছে। আমি গত বছর কন্যাকুমারীতে থিরুভাল্লুভরের মূর্তি এবং বিবেকানন্দ শিলা স্মারকের যে ভিডিও বানিয়েছিলাম, তা সকলের সঙ্গে ভাগ করে নিচ্ছি।” ভিডিও লিঙ্ক - https://t.co/B7JuOMLjRo
।
CG/BD/DM/
(
সড়কপরিবহণওমহাসড়কমন্ত্রক
ফাস্ট ট্যাগ- এর মাধ্যমে কেন্দ্রীয় সরকারের টোল সংগ্রহ
নতুন দিল্লি, ০৯ ফেব্রুয়ারি, ২০২২
বিগত ৩১-শে জানুয়ারি, ২০২২ পর্যন্ত ৪.৫৯ কোটিরও বেশি ফাস্টট্যাগ ইস্যু করা হয়েছে। গত দু'বছরে জাতীয় সড়কে ফাস্ট ট্যাগের মাধ্যমে ফি সংগ্রহের মোট পরিমাণ নিম্নরূপ-
১/- ২০১৯-২০- ১০৭২৮.৫২ কোটি টাকা।
২/- ২০২০-২১- ২০৮৩৭.০৮ কোটি টাকা।
৩/- ২০২১-২২- জানুয়ারি পর্যন্ত-২৬৬২২.৯৩ কোটি টাকা।
২০২০ সালের জানুয়ারি থেকে ২০২২ সালের ৫-ই ফেব্রুয়ারি পর্যন্ত ফাস্ট ট্যাগ ব্যবহারকারীদের ১২.৫ লক্ষ টাকা ভুল বা কাটছাঁটের জন্য সুবিধা দেওয়া হয়েছে।
টোল ব্যবহারকারী প্লাজা গুলিতে ফাস্টাগ- এর মাধ্যমে ভুলভ্রান্তি কমাতে জাতীয় সড়ক কর্তৃপক্ষ বিভিন্ন সময়ে ব্যবস্থা গ্রহণ করেছে।
কেন্দ্রীয় সরকার ইতিমধ্যেই যানবাহনে ফাস্টট্যাগ লাগানো বাধ্যতামূলক করেছে এবং জাতীয় সড়ক গুলিতে টোলপ্লাজায় ফাস্ট ট্যাগ অত্যাবশ্যক করেছে।
আজ রাজ্যসভায় এক লিখিত প্রশ্নের জবাবে কেন্দ্রীয় সড়ক পরিবহন ও মহাসড়ক মন্ত্রী নীতিন গড়করি এই তথ্য জানিয়েছেন।
CG/ SB
(Visitor Counter : 67
কৃষিমন্ত্রক
প্রধানমন্ত্রী শ্রী নরেন্দ্র মোদী আগামী ১৬ ডিসেম্বর প্রাকৃতিক চাষের বিস্তারিত রূপ উপস্থাপন শীর্ষক কৃষি ও খাদ্য প্রক্রিয়াকরণ সংক্রান্ত জাতীয় সম্মেলনে ভাষণ দেবেন
নতুন দিল্লি, ১৩ ডিসেম্বর, ২০২১
প্রধানমন্ত্রী শ্রী নরেন্দ্র মোদী আগামী ১৬ ডিসেম্বর সকাল ১১টায় প্রাকৃতিক চাষের বিস্তারিত রূপ উপস্থাপন শীর্ষক কৃষি ও খাদ্য প্রক্রিয়াকরণ সংক্রান্ত জাতীয় সম্মেলনের সমাপ্তি অধিবেশনে ভাষণ দেবেন। ১৪ থেকে ১৬ ডিসেম্বর পর্যন্ত গুজরাটের আনন্দ-এ এই সম্মেলনের আয়োজন করা হয়েছে। ভাইব্রেন্ট গুজরাট সম্মেলনের অঙ্গ হিসেবেই এই অনুষ্ঠান আয়োজিত হচ্ছে।
এই সম্মেলনে ৫ হাজার কৃষক অংশগ্রহণ করবেন। এছাড়াও আইসিএআর-এর আওতাধীন ৮০টি কেন্দ্রীয় প্রতিষ্ঠান, রাজ্য ভিত্তিক কৃষি বিজ্ঞান কেন্দ্রগুলি অংশ নেবে। পাশাপাশি ‘আত্মা’ প্রকল্পের আওতাধীন প্রাকৃতিক চাষের সুবিধাগুলি সম্পর্কে কৃষকদের কাছ থেকে সরাসরি জানবার সুযোগ থাকছে এখানে। সারা দেশের কৃষক এবং সাধারণ মানুষ https://pmindiawebcast.nic.in
–এই লিঙ্কের মাধ্যমে সম্মেলনে অংশগ্রহণ করতে পারবেন। দূরদর্শনেও এই অনুষ্ঠান সরাসরি সম্প্রচারিত হবে।
গত কয়েক বছরে কৃষকদের আয় বৃদ্ধিতে সরকার বেশ কিছু পদক্ষেপ গ্রহণ করেছে। কৃষকদের চাষের কাজে খরচ কমাতে, কৃষিজাত ফসল বাজারে যথাসময়ে পৌঁছে দিতে এবং কৃষকদের লাভের অঙ্ক বৃদ্ধিতে সরকার একাধিক উদ্যোগের পাশাপাশি সাহায্য করেছে।
বিনা অর্থে প্রাকৃতিক চাষ সম্পর্কে :
বিনা অর্থ ব্যয়ে প্রাকৃতিক চাষকে একটি প্রতিশ্রুতিশীল হাতিয়ার হিসেবে চিহ্নিত করা হয়েছে, যাতে উপকরণ কেনার ওপর কৃষকদের নির্ভরতা এবং ঐতিহ্যগত প্রযুক্তির ওপর নির্ভর করে কৃষি কাজের খরচ কমিয়ে মাটির স্বাস্থ্যের উন্নতি ঘটানো যায়। এই চাষ এক ফসল থেকে বহু ফসল উৎপাদন পদ্ধতি সংক্রান্ত কৃষি কাজে স্থানান্তরের ওপর জোর দিয়েছে। দেশি গরু, তার গোবর এবং মূত্র কৃষি কাজের ক্ষেত্রে একটি গুরুত্বপূর্ণ ভূমিকা পালন করে থেকে। এর সাহায্যে খামারে ‘বীজামৃত’, ‘জীবামৃত’ এবং ‘ঘাঞ্জিভামৃত’ –এর মতো বিভিন্ন উপকরণ তৈরি করা যায়। এতে ফসল উৎপাদনের জন্য মাটির স্বাস্থ্যের উন্নতি সম্ভব। অন্যান্য ঐতিহ্যগত প্রথা, যেমন জৈব পদ্ধতিতে মাটিকে ঢেকে রাখা বা সারা বছর মাটিকে সবুজ আবরণে ঢেকে রাখা হলে চাষের সময় পর্যাপ্ত জল না পাওয়া গেলেও ফসল উৎপাদন ভালো হবে।
এই জাতীয় কৌশলগুলির ওপর জোর দেওয়ার জন্য এবং দেশের প্রান্তিক অঞ্চলে কৃষকদের কাছে বার্তা পৌঁছে দিতে গুজরাট সরকার ১৪ থেকে ১৬ ডিসেম্বর পর্যন্ত গুজরাটের আনন্দ-এ প্রাকৃতিক চাষের বিস্তারিত রূপ উপস্থাপন শীর্ষক কৃষি ও খাদ্য প্রক্রিয়াকরণ সংক্রান্ত জাতীয় সম্মেলনের আয়োজন করেছে। বিশিষ্ট বক্তাদের এই প্রাকৃতিক চাষের ওপর চিন্তাভাবনা ভাগ করে নেওয়ার জন্য আহ্বান জানানো হয়েছে। সারা দেশের ৩০০ জনেরও বেশি প্রদর্শনকারীর উপস্থাপিত প্রদর্শনী এই সম্মেলনের আকর্ষণ আরও বাড়িয়ে তুলবে বলে আশা করা যাচ্ছে।
CG/SS/SKD/
(Visitor Counter : 160
অর্থমন্ত্রক
অর্থমন্ত্রীর পৌরহিত্যে আর্থিক স্থিতিশীলতা ও উন্নয়ন পরিষদের ২১তম বৈঠকে পৌরোহিত্য করলেন
নয়াদিল্লি, ৭ নভেম্বর, ২০১৯
নতুন দিল্লিতে আজ আর্থিক স্থিতিশীলতা ও উন্নয়ন পরিষদ -এর ২১তম বৈঠক অনুষ্ঠিত হয়। বৈঠকে কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন পৌরোহিত্য করেন।
পরিষদের আজকের বৈঠকে বর্তমান বিশ্ব ও দেশীয় ম্যাক্রো অর্থনীতির অবস্থা পর্যালোচনার পাশাপাশি আর্থিক স্থিতিশীলতা ও নমনীয়তা তথা ব্যাঙ্ক বহির্ভূত আর্থিক প্রতিষ্ঠান এবং ক্রেডিট রেটিং এজেন্সিগুলির উদ্বেগগুলি নিয়ে আলোচনা হয়। পরিষদের বিগত বৈঠকে গৃহীত সিদ্ধান্তগুলি নিয়ে সদস্যরা যে সমস্ত পদক্ষেপ গ্রহণ করেছে সে বিষয়গুলিও আজকের বৈঠকে পর্যালোচনা করা হয়েছে। আর্থিক ক্ষেত্রে সাইবার নিরাপত্তার জন্য কাঠামো ব্যবস্থাকে আরও মজবুত করার ব্যাপারে যে প্রস্তাব জমা দেওয়া হয়েছে, বৈঠকে সে নিয়েও কথা হয়েছে। রিজার্ভ ব্যাঙ্কের গভর্নরের পৌরহিত্যে গঠিত পরিষদের উপ-কমিটির পক্ষ থেকে গৃহীত পদক্ষেপগুলির বিষয়েও আজকের বৈঠকে আলোচনা হয়েছে। এছাড়াও, আর্থিক ক্ষেত্রে বিভিন্ন নিয়ন্ত্রক সংস্থার পক্ষ থেকে নেওয়া উদ্যোগগুলিও পর্যালোচনা করা হয়েছে।
পরিষদের আজকের বৈঠকে রিজার্ভ ব্যাঙ্কের গভর্নর শ্রী শক্তিকান্ত দাস, কেন্দ্রীয় অর্থনৈতিক বিষয়ক দপ্তরের সচিব শ্রী অতনু চক্রবর্তী, অর্থ সচিব শ্রী রাজীব কুমার, রাজস্ব সচিব শ্রী অজয়ভূষণ পাণ্ডে, অর্থমন্ত্রীর মুখ্য অর্থনৈতিক উপদেষ্টা ডঃ কৃষ্ণমূর্তি ভি সুব্রহ্মনিয়ন ছাড়াও কেন্দ্রীয় সরকারের উচ্চপদস্থ আধিকারিক ও বিভিন্ন আর্থিক নিয়ন্ত্রক সংস্থার আধিকারিকরা উপস্থিত ছিলেন।
CG/BD/DM
(Visitor Counter : 45
নারীওশিশুবিকাশমন্ত্রক
মহিলাদের সুরক্ষা ও নিরাপত্তায় হেল্পলাইন
নয়াদিল্লি, ১৫ জুলাই, ২০১৯
দেশে মহিলাদের সুরক্ষা ও নিরাপত্তার বিষয়টিতে সরকার সর্বোচ্চ অগ্রাধিকার দিয়ে থাকে। মহিলাদের সুরক্ষা ও নিরাপত্তা বাড়াতে অভিনব কর্মসূচি ও প্রকল্প রূপায়ণের জন্য নির্ভয়া তহবিল গঠন করা হয়েছে। কেন্দ্রীয় মহিলা ও শিশু কল্যাণ মন্ত্রক হিংসা বা নির্যাতনের শিকার মহিলাদের সাহার্য্যার্থে ‘ওয়ান স্টপ সেন্টার’ কর্মসূচি রূপায়ণের পাশাপাশি, মহিলা হেল্পলাইন এবং মহিলা পুলিশ স্বেচ্ছাসেবক কর্মসূচিও রূপায়ণ করছে।
লোকসভায় শুক্রবার এক প্রশ্নের লিখিত জবাবে এই তথ্য জানিয়েছেন কেন্দ্রীয় মহিলা ও শিশু কল্যাণ মন্ত্রী শ্রীমতী স্মৃতি জুবিন ইরানি। তিনি আরও জানান, হিংসা ও নির্যাতনের শিকার মহিলাদের এক ছাতার তলায় পুলিশি সহায়তা, চিকিৎসাগত সুবিধা, আইনি পরামর্শ, মনস্তাত্ত্বিক উপদেশ ও সাময়িক থাকার জায়গা করে দিতে ‘ওয়ান স্টপ সেন্টার’ প্রকল্প রূপায়িত হয়েছে। এছাড়াও, মহিলাদের দিবারাত্রি ২৪ ঘন্টা সুরক্ষা ও নিরাপত্তায় সর্বজনীন মহিলা হেল্পলাইন চালু রয়েছে। মহিলাদের ওপর নির্যাতন সংক্রান্ত ঘটনাগুলির ব্যাপারে জানতে ও তথ্য সংগ্রহে সাধারণ মানুষ ও পুলিশের মধ্যে পারস্পরিক সমন্বয় গড়ে তোলার লক্ষ্যে মহিলা পুলিশ স্বেচ্ছাসেবী কর্মসূচি রূপায়ণ করা হয়।
CG/BD/SB
(Visitor Counter : 159
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং সিঙ্গাপুরের প্রধানমন্ত্রী লি হিসিয়েন লুং-এর মধ্যে টেলিফোনে বার্তালাপ
নতুন দিল্লি, ২৪ এপ্রিল, ২০২০
প্রধানমন্ত্রী শ্রী নরেন্দ্র মোদী আজ সিঙ্গাপুরের প্রধানমন্ত্রী লি হিসিয়েন লুং-এর সঙ্গে টেলিফোনে কথা বলেছেন।
দুই নেতা কোভিড-১৯ মহামারীর ফলে সৃষ্ট স্বাস্থ্য ও অর্থনৈতিক সমস্যার বিষয়ে মতবিনিময় করেন। মহামারীর জেরে অর্থনৈতিক ও সামাজিকক্ষেত্রে যে প্রভাব পড়েছে তা মোকাবিলায় নিজ নিজ দেশে কি কি ব্যবস্থা গ্রহণ করা হয়েছে সে সম্পর্কে তারা একে অপরকে অবহিত করেন।
প্রধানমন্ত্রী শ্রী নরেন্দ্র মোদী সিঙ্গাপুরে চিকিৎসা সরঞ্জাম সহ প্রয়োজনীয় পণ্য সামগ্রী সরবরাহ বজায় রাখার জন্য সর্বাত্মক সহায়তার প্রতিশ্রুতি দিয়েছেন। সিঙ্গাপুরে ভারতীয় নাগরিকদের সাহায্যে যেভাবে সেদেশের সরকার সহায়তার হাত বাড়িয়েছ,তারও প্রশংসা প্রকাশ করেন প্রধানমন্ত্রী।
উভয় নেতা বর্তমান সময়ে ভারত-সিঙ্গাপুর কৌশলগত অংশীদারিত্বের গুরুত্বের ওপর জোর দেন। কোভিড-১৯ এর ফলে উদ্ভূত বর্তমান এবং ভবিষ্যতের সমস্যা মোকাবিলায় একসঙ্গে কাজ করতে তাঁরা সম্মত হয়েছেন।
প্রধানমন্ত্রী বর্তমান সঙ্কটের সময়ে সিঙ্গাপুরের জনগণের সুস্বাস্থ্য ও সুস্থতার জন্য শুভেচ্ছা জানিয়েছেন।
(CG/SS
আদিবাসীবিষয়কমন্ত্রক
দেশে উন্নয়নে আগ্রহী জেলাগুলির আদিবাসীগুলি ক্লাস্টারগুলিতে বন ধন যোজনার সফল রূপায়ণের জন্য নীতি আয়োগ-ট্রাইফেড হাত মিলিয়েছে
নয়াদিল্লি, ২৪ জুলাই, ২০২১
প্রধানমন্ত্রী আত্মনির্ভর ভারত গঠনের স্বপ্নকে সাকার করতে এবং স্থানীয় আদিবাসীদের উৎপাদিত পণ্যসামগ্রী সংগ্রহ করতে জনসাধারণের উদ্দেশ্যে যে আহ্বান জানিয়েছেন তা বাস্তবায়িত করতে ট্রাইফেড নীতি আয়োগের সঙ্গে সহযোগিতার সিদ্ধান্ত নিয়েছে। ‘সবকা সাথ সবকা বিকাশ’-এর লক্ষ্য পূরণে উন্নয়নে আগ্রহী জেলাগুলিতে ‘বন ধন যোজনা’ রূপায়ণে ট্রাইফেড নীতি আয়োগের সঙ্গে সহযোগিতা করছে। আদিবাসী অধ্যুষিত উন্নয়নে আগ্রহী জেলাগুলিতে ‘বন ধন যোজনা’ রূপায়ণের জন্য এই জেলাগুলির জেলাশাসকদের যোজনা সম্পর্কে অবহিত করা হয়েছে। নীতি আয়োগের কার্যনির্বাহী আধিকারিক শ্রী অমিতাভ কান্তের পৌরোহিত্যে গতকাল এই জেলাগুলির জেলাশাসকদের সঙ্গে এক বৈঠক আয়োজিত হয়। আদিবাসী বিষয়ক মন্ত্রকের অধীন ট্রাইফেড আদিবাসী অধ্যুষিত জেলাগুলিতে ন্যূনতম সহায়ক মূল্য এবং মূল্য শৃঙ্খল ব্যবস্থার মানোন্নয়নের মাধ্যমে গৌন বনজ সামগ্রীর বিপণনে একাধিক উদ্যোগ নিয়েছে। এর ফলে, আদিবাসী মানুষের আয়ের সংস্থান বেড়েছে এবং কর্মসংস্থানের সৃষ্টি হয়েছে। ট্রাইফেডের উদ্যোগে পরিচালিত গৌন বনজ সম্পদের বিপণনের মাধ্যমে আদিবাসী উন্নয়নের বিষয়টিকে মিশন মোড ভিত্তিতে গ্রহণ করা হবে। ইতিমধ্যেই গৌন বনজ সামগ্রী সংগ্রহের আইনি অধিকার সংশ্লিষ্ট এলাকার আদিবাসীদের দেওয়া হয়েছে। এমনকি, এ ধরনের বনজ সামগ্রীর জন্য ন্যূনতম সহায়ক মূল্য ঘোষণা করা হয়। গৌন বনজ সামগ্রীগুলির বিপণনের জন্য অভিন্ন সুবিধা কেন্দ্র চালু করা হয়েছে যা বন ধন বিকাশ কেন্দ্র নামে পরিচিত।
ট্রাইফেডের তথ্যানুসারে ৩৭,৯০৪টি বন ধন বিকাশ কেন্দ্রকে নিয়ে ২,২৭৫টি বন ধন বিকাশ কেন্দ্র ক্লাস্টার গড়ে তোলা হয়েছে। এ ধরনের প্রতিটি ক্লাস্টারে ৩০০ জন অরণ্যবাসী রয়েছেন। একটি বন ধন বিকাশ কেন্দ্রের সদস্য সংখ্যা ২০। এই বন ধন বিকাশ কেন্দ্র ক্লাস্টারগুলি বন ধন বিকাশ কেন্দ্রগুলিকে বনজ সামগ্রীর বিপণনের সুযোগ করে দেয় যাতে আদিবাসীদের জীবনযাপনের মানোন্নয়ন ঘটানো যায়। পরিসংখ্যান অনুযায়ী, ২৭টি রাজ্য ও দুটি কেন্দ্রশাসিত অঞ্চলে প্রায় ৬ লক্ষ ৭৭ হাজার আদিবাসী বনজ সম্পদ সংগ্রহকারী উপকৃত হয়েছেন। এঁদের নিয়ে বন ধন স্টার্ট-আপ উদ্যোগ গড়ে তোলা হয়েছে।
দেশে উন্নয়নে আগ্রহী ১২৪টি জেলায় ট্রাইফেডের বন ধন যোজনার রূপায়ণ চলছে। এই জেলাগুলিকে আদিবাসী জনসংখ্যার নিরিখে শ্রেণী বিভক্ত করা হয়েছে। ট্রাইফেড ইতিমধ্যেই ৬৫টি উন্নয়নে আগ্রহী জেলায় বন ধন যোজনার আওতায় বিভিন্ন উন্নয়নমূলক কর্মসূচি শুরু করেছে যেখানে ৫২১টি বন ধন ক্লাস্টার গড়ে তোলার অনুমতি দেওয়া হচ্ছে। এই বন ধন ক্লাস্টারগুলিতে প্রায় ১ লক্ষ ৫৫ হাজার আদিবাসী মানুষ উপকৃত হবেন।
নীতি আয়োগের সঙ্গে এই সহযোগিতা ও অংশীদারিত্বের ফলে এবং সংশ্লিষ্ট জেলাশাসকদের সহযোগিতায় দেশে আদিবাসী মানুষের আর্থ-সামাজিক ক্ষেত্রে আমূল পরিবর্তন আসবে বলে মনে করা হচ্ছে।
CG/BD/DM
(Visitor Counter : 165